Robert Spencer

Robert Bruce Spencer (s. 1962) on yhdysvaltalainen kirjailija ja blogisti, joka tunnetaan parhaiten vastajihadistisesta islamkritiikistään sekä islamilaisen terrorismin ja jihadin tutkimisesta. Hän on julkaissut kymmenen kirjaa, joista kaksi on ollut New York Timesin bestsellerlistalla, ja hän kirjoittaa säännöllisesti FrontPage Magazine -verkkojulkaisuun, Human Events -lehteen ja PJ Media-blogisivustoon. Vuonna 2003 hän perusti David Horowitz Freedom Centerin sponsoroimana Jihad Watch -blogin.

Hän oli Pamela Gellerin kanssa mukana perustamassa Stop Islamization of America ja Freedom Defense Initiative -järjestöjä.

Tausta 

New York -lehden vuonna 2010 tekemän haastattelun mukaan Spencerin isä työskenteli Voice of Americalle kylmän sodan aikana, ja Spencer työskenteli nuoruudessaan New Yorkissa sijaitsevassa, Bob Avakianin perustamassa, kommunistisessa kirjakaupassa Revolution Booksissa. Spencer kuuluu kreikkalaiseen melkiittikirkkoon. Se on katolisen kirkon riitti, jonka kannattajat ovat Spencerin mukaan "keskittyneet Libanoniin ja Syyriaan sekä Jordaniaan ja palestiinalaisalueille." Spencerin mukaan hänen isovanhempansa pakotettiin muuttamaan pois alueelta, joka on nyt osa Turkkia, koska he olivat kristittyjä.

Spencer suoritti alemman korkeakoulututkinnon vuonna 1983 ja humanistisen tutkinnon uskontotieteissä vuonna 1986 Pohjois-Carolinan yliopistossa Chapel Hillissä. Hänen diplomityönsä aiheena oli katolinen historia. Spencer on sanonut opiskelleensa islamilaista teologiaa, oikeustiedettä ja historiaa itsenäisesti vuodesta 1980. Hän työskenteli ajatushautomoissa yli 20 vuotta.

Spencer on nimennyt Paul Weyrichin, joka on myös melkiittikatolinen, islamia koskevien kirjoituksiensa mentoriksi.

Spencerin ensimmäinen islamia käsittelevä kirja julkaistiin vuonna 2002.

Spencerin näkemykset islamista 

Spencer ei usko, että perinteinen islam on "luonnostaan terroristinen", mutta silti "perinteisessä islamissa on väkivaltaisia ja supremasistisia elementtejä" ja "sen eri koulukunnat opettavat yksimielisesti sodankäyntiä ja uskottomien alistamista". Hän torjuu käsityksen, että kaikki muslimit olisivat väkivaltaisia ​​ihmisiä. Spencer on sanonut toivottavansa tervetulleeksi jokaisen ​​muslimin, joka on luopunut jihadista ja dhimmiydestä, ottamaan osaa hänen "anti-jihadistiseen toimintaansa", mutta katsoo, että islamin uudistamista ajavat ovat hyvin hankalan tehtävän edessä.

Spencer on arvostellut Amerikkalais-islamilaisten suhteiden neuvostoa ja lukuisia muita muslimiryhmiä, joiden hän uskoo olevan läheisissä sidoksissa jihadistisiin järjestöihin kuten Muslimiveljeskuntaan.

Spenceristä sanottua 

Koraanin kriitikko ja sekulaarikirjailija Ibn Warraq on sanonut, että Spencer "kertoo totuuden, jonka harvat Yhdysvalloissa tai Euroopassa haluavat kohdata".

Konservatiivikommentaattori Michelle Malkinin mukaan Spencer "kertoo totuuksia jihadista, joita kukaan muu ei kerro."

Spencerin työtä on myös arvosteltu "vihamielisyydestä" islamia kohtaan, ja useat muslimi- ja kansalaisoikeusryhmät ovat tuominneet sen vihapuheena.

Karen Armstrong kritisoi Spencerin kirjoituksia, todeten muun muassa, että "Spencer ei koskaan lainaa kohtia Koraanista, joissa tuomitaan kaikenlainen sodankäynti 'suurena pahuutena'..."

Benazir Bhutto syytti Spenceriä "valheellisen kuilun rakentamisesta islamin ja lännen väliin". Hän sanoi Spencerin käyttävän internettiä islamin vastaisen vihan lietsomiseen.

Hoover-instituutin Dinesh D'Souza kirjoitti, että Spencer vähättelee Koraanin kohtia, joka kehottavat rauhaan.

Southern Poverty Law Center nimesi Spencerin ja toisen SIOA:n perustajan, Pamela Gellerin, muslimivastaisen viharyhmän perustajiksi.

Teokset 
 The Truth About Muhammad: Founder of the World's Most Intolerant Religion, Regnery Publishing 2006 (NYT Bestseller List)
 The Politically Incorrect Guide to Islam (And the Crusades), Regnery Publishing, 2005. ISBN 0-89526-013-1 (NYT Bestseller List)
 Islam Unveiled: Disturbing Questions About the World's Fastest Growing Faith ( David Pryce-Jones), Encounter Books, 2002. ISBN 1-893554-58-9
 Inside Islam: A Guide for Catholics (Daniel Ali), Ascension Press, 2003. ISBN 0-9659228-5-5
 Onward Muslim Soldiers: How Jihad Still Threatens America and the West, Regnery Publishing, 2003. ISBN 0-89526-100-6
 The Myth of Islamic Tolerance: How Islamic Law Treats Non-Muslims (redacteur), Prometheus Books, 2005. ISBN 1-59102-249-5
 Religion of Peace?: Why Christianity Is and Islam Isn't, Regnery Publishing, 2007. ISBN 1-59698-515-1
 Stealth Jihad: How Radical Islam is Subverting America without Guns or Bombs, Regnery Press October 2008, ISBN 978-1-59698-556-8.
 The Complete Infidels' Guide to the Koran, Regnery Press, September 2009, ISBN 978-1-59698-104-1
 Did Muhammad Exist?: An Inquiry Into Islam's Obscure Origins, ISI Books, 2012. ISBN 978-1-61017-061-1

Lähteet

Aiheesta muualla 
Tietoa Robert Spenceristä Jihadwatch-sivustolla
Robert Spencerin artikkeleja FrontPage Magazinessa
Robert Spencerin esiintymiset C-SPAN -kanavalla
Robert Spenceriä kritisoivien sivusto

Islamin kriitikot
Yhdysvaltalaiset bloginpitäjät
Yhdysvaltalaiset_kirjailijat
Vuonna 1962 syntyneet
Elävät henkilöt